Maakuntajohtaja kritisoi norppien suojelun laajentamista | Kotimaan uutiset | Iltalehti.fi
Maakuntajohtaja kritisoi norppien suojelun laajentamista
Torstai 31.3.2011 klo 18.08 Osalle savolaisista saimaannorpan suojelun laajentaminen on punainen vaate.
Yksi suojelua kritisoineista on Etelä-Savon maakuntajohtaja Matti Viialainen. Hän huomauttaa, että ranta-alueita on lunastettu 55 miljoonalla eurolla ja reilut 2 100 kilometriä rantaviivaa on asetettu rakennuskieltoon.Kalastuskunnille korvataan suojelualueista 170 euroa neliökilometriltä. Viialaisen arvion mukaan norppaa on suojelemassa 15 täysipäiväistä virkamiestä ja tutkijaa, joiden vuotuiset palkkakulut ovat noin miljoona euroa.Kalastajat ovat nyreissään, sillä huhtikuun puolivälistä kesäkuun loppuun kalastuksen täyskiellon aikana he jäävät vaille saalistuloja. Niiden arvoa on vaikea tarkoin määrittää.Savossa onkin laskettu, että jos norppien määräksi arvioitu 270 yksilöä pitää paikkansa, ranta-alueita on lunastettu yli 200 000 eurolla yhtä norppaa kohden. Mukaan ei ole laskettu kalastukselle koituvia mahdollisia tulonmenetyksiä. STT